CELEX: 32016R2293
Language: lt
Date: 2016-12-16 00:00:00
Title: 2016 m. gruodžio 16 d. Komisijos įgyvendinimo reglamentas (ES) 2016/2293, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

17.12.2016   
            
            
               LT
            
            
               Europos Sąjungos oficialusis leidinys
            
            
               L 344/79
            
         KOMISIJOS ĮGYVENDINIMO REGLAMENTAS (ES) 2016/2293
   2016 m. gruodžio 16 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies d punktą,
   kadangi:
   
               (1)
            
            
               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra), atitinkanti tiek Bendrojo muitų tarifo, tiek Sąjungos užsienio prekybos statistikos ir kitų su prekių importu arba eksportu susijusių Sąjungos politikos sričių reikalavimus;
            
         
               (2)
            
            
               Sprendimu (ES) 2016/1885 (2) Taryba sudarė Europos Sąjungos ir Kinijos Liaudies Respublikos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą (toliau – susitarimas). Susitarime numatyta sumažinti dviejų kategorijų prekėms taikomus muitus. Sąjunga ir Kinija viena kitai pranešė užbaigusios susitarimui įsigalioti būtinas vidaus procedūras, ir susitarimas įsigalios 2017 m. sausio 1 d.;
            
         
               (3)
            
            
               būtina įgyvendinti Sprendime (ES) 2016/1885 numatytas priemones, susijusias su Bendruoju muitų tarifu. Todėl Reglamento (EEB) Nr. 2658/87 I priedas turėtų būti atitinkamai iš dalies pakeistas;
            
         
               (4)
            
            
               muitų tarifų pakeitimai turėtų būti taikomi nuo susitarimo įsigaliojimo dienos. Todėl šis reglamentas turėtų įsigalioti skubos tvarka;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 16 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 256, 1987 9 7, p. 1.
   
      (2)  2016 m. spalio 18 d. Tarybos sprendimas (ES) 2016/1885 dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo (OL L 291, 2016 10 26, p. 7).
   
      PRIEDAS
      Reglamento (EEB) Nr. 2658/87 I priedo antra dalis iš dalies keičiama taip:
      
                  1.
               
               
                  XII skyriaus 64 skirsnyje KN kodo 6404 19 90 eilutė pakeičiama taip:
                  
                              „6404 19 90 
                           
                           
                              
                                          – – –
                                       
                                       
                                          Kita
                                       
                                    
                           
                              16,9
                           
                           
                              pa“;
                           
                        
            
                  2.
               
               
                  XVI skyriaus 84 skirsnyje KN kodo 8415 10 90 eilutė pakeičiama taip:
                  
                              „8415 10 90 
                           
                           
                              
                                          – –
                                       
                                       
                                          Modulinės sistemos
                                       
                                    
                           
                              2,5
                           
                           
                              —“.